paragraph_text: Kristina Ikić Baniček (Sisak, 22. rujna 1975.) hrvatska je političarka i gradonačelnica grada Siska. Prvi mandat osvojila je u koaliciji koju je predvodila SDP - HNS - HSU, dok je drugi mandat izborila 4. lipnja na Dan Grada Siska u koaliciji SDP - Hrvatski laburisti - HSS Braća Radić. U drugom krugu pobijedila je HDZ-ovog kandidata Franju Šabana s preko 2.500 glasova. Svoj treći uzastopni mandat osvaja na lokalnim izborima 2021. godine kada u drugom krugu pobjeđuje državnu tajnicu Željku Josić (HDZ). Živi u Sisku i članica je Socijaldemokratske partije Hrvatske u kojoj obnaša funkciju članice predsjedništva na nacionalnoj razini. Predsjednica je gradskog ogranka SDP-a Sisak i županijske organizacije SDP SMŽ.